Näitus „Kumab läbi“ täienes videotega ja ootab kohtumistele kunstnikega
#000000
Kai kunstikeskuses lahti olev näitus „Kumab läbi“ täienes videoklippidega, kus näitusel esindatud kunstnikud avavad oma loomingu tagamaid. Lisaks toimuvad augusti alguses näitusel ringkäigud, millest võtavad osa mitmed Eesti kunstnikud.
#000001
Videoklipid, millega 8. Tallinna rakenduskunsti triennaali rahvusvaheline peanäitus äsja täienes, avavad näituse lähtepunktiks olevat läbikumavuse kontseptsiooni ja ilmestavad, kui erineva nurga alt võib üks ja seesama märksõna kunstnikke käivitada.
#000002
Augustis tehakse näitusel “Kumab läbi” ka eesti- ja venekeelseid ringkäike, millest osa võtvad kunstnikud räägivad lähemalt oma loomemeetoditest ja -impulssidest. Kolmapäeval, 4. augustil kell 18 tutvustab näitust ja vestleb disainer Linda Aasaruga kuraatori assistent Keiu Krikmann. Laupäeval, 14. augustil kell 13 osalevad ringkäigul ehtekunstnikud Julia Maria Künnap, Eve Margus-Villems ja Hanna-Maria Vanaküla. Vene keelt kõnelevad inimesed on ringkäigule oodatud laupäeval, 14. augustil kell 15, seda viivad läbi Laura Marija Brunova, kes vestleb ka kunstnik ja disainer Sandra Kosorotovaga.
#000004
8. Tallinna rakenduskunsti triennaali peanäitusel „Kumab läbi” saab näha 21 kunstniku töid, esindatud on kohaspetsiifilised teosed, installatsioonid, klaasist, portselanist või 3D-prinditud objektid, ehted, mööbel jms. Näitus Kai kunstikeskuses Noblessneris jääb lahti 15. augustini, keskus on avatud kolmapäevast pühapäevani kell 12-19.
#000005
Peanäituse kõrval on rakenduskunsti triennaalil ka mahukas satelliitprogramm. Nii saab A-galerii akendel ja Seifis näha ehtekunsti näitusi “Puuduoleku helgusest” ja “Tera” ning Eesti Tarbekunsti- ja Disainimuuseumis imetleda Marta Boani vastavatud ehtenäitust “Kanda või mitte kanda”. Noblessneri keskväljakul on üleval triennaali teemast lähtuv installatsioon In-Tangible ning augusti alguses avavad oma näitused Kai Kaljo, Darja Popolitova, Triin Kukk ja Merlin Meremaa.
#000006
Veel vaid 23. juulini saab Eesti Tarbekunsti- ja Disainimuuseumis vaadata 7. Tallinna rakenduskunsti triennaali rahvusvahelist peanäitust “Ajavahe. Time Difference”. Laupäeval, 15. juulil ootab ees giidituur ning esmaspäeval, 17. juulil avatakse viimane satelliitprogammi näitus.
#000009
Koos giidiga saab näitust “Ajavahe. Time Difference” uudistada 15. juulil kell 12, kui leiutaja ja tekstiilikunstnik Kadi Pajupuu avab 49 teose tausta mänguliste ja kaasavate meetoditega. Giidituur kestab umbes tunni. Osalemiseks tuleb osta muuseumipilet, mille eest saab külastada ka Eesti tarbekunsti uut ja uhket püsinäitust muuseumi teisel korrusel.
#000010
Rakenduskunsti triennaali saatva satelliitprogrammi viimase näitusena avatakse esmaspäeval, 17. juulil HOP galeriis Karin Kalmani puupõletusele pühendatud keraamikanäitus “Ideaalmaastik. Maa, puu, tuli, vesi”. Karin Kalmani sõnul on maa, vee, puu ja tule looming ühelt poolt ammendamatu inspiratsiooniallikas, teiselt aga tema tööde teostamise otsesed vahendid. “Maa annab materjali, vesi ja tuli tööriistad, puit energia ja glasuuri,” sõnab Kalman. 1. augustini avatuks jääval näitusel HOP galeriis saab näha erinevates puuahjudes põletatud töid ja seda, milliseid efekte võivad anda ühed ja samad glasuurid.
#000012
7. Tallinna rakenduskunsti triennaal keskendub ajale – selle tajumise subjektiivsusele ja tasakaalu leidmise keerukale kunstile. Kui muidu teevad rakenduskunstnikud ikka “praktilisi” asju, millega “päris maailmas” ka midagi peale on hakata, siis triennaali peanäitusele valitud tööde puhul on rakenduslikkus tagaplaanil ning oluline on idee ja selle mõjus esitusviis. “Kunstnikud mõtestavad aega läbi materjali, mida nad kõige paremini tunnevad,” võtab teema kokku triennaali esinaine Merle Kasonen.
#000013
Näitus Eesti Tarbekunsti- ja Disainimuuseumis (Lai 17) jääb avatuks 23. juulini, muuseum ootab külastajaid kolmapäevast pühapäevani kell 11-18.
#000016
Giidituurid näitusel aitavad kaasaegset kunsti mõista
#000018
Kui kaasaegne kunst huvitab, aga veidi ka hirmutab, siis on hea võimalus vaadata näitust “Ajavahe. Time Difference” koos giidiga. Ringkäigule on oodatud avatud meelega inimesed, eelteadmised kaasaegsest kunstist pole vajalikud. Giid aitab töödega suhestuda, tutvustab autorite tausta ja kasutab selleks ka mängulisemaid meetodeid. Jääb ka piisavalt aega omaette töid vaadata.
#000020
Eestikeelseid ringkäike juhendab tekstiilikunstnik ja leiutaja Kadi Pajupuu, venekeelseid kunstnik Laura Maria Brunova. Eestikeelsed giidituurid toimuvad 3. ja 17. juunil kell 12 ning seejärel 1. ja 15. juulil kell 12. Vene keelt kõnelev publik on oodatud giidituurile 3. juunil kell 14 ja 8. juulil kell 12.
#000021
Sel nädalal täidab rakenduskunst ja disain paljud Tallinna muuseumid, galeriid ja kohvikud – avatakse triennaali peanäitus ja 15 satelliitprogrammi sündmust.
#000023
Rahvusvaheline kunstifestival peegeldab tänavu ajaga seotud dilemmasid ja ärgitab heitma kõrvalpilku meie igapäevasele tormlemisele.
#000024
7. Tallinna rakenduskunsti triennaali peanäitus “Ajavahe. Time Difference” avatakse Eesti Tarbekunsti- ja Disainimuuseumis (Lai 17, Tallinn) reedel, 21. aprillil kell 18. Näitusel on väljas 49 tööd kunstnikelt 19 riigist. Näha saab keraamikat, ehte-, klaasi-, tekstiili- ja sepakunsti, aga ka videot ja suuremahulisi installatsioone.
#000025
“Pealiskaudsus ja pidev kiirustamine ühelt poolt, tehnoloogia areng, efektiivsus ja mugavus teiselt poolt – kõik see mõjutab ka teemasid, mis kunstnikke käivitavad,” kommenteeris näitusel esindatud töid peakorraldaja Merle Kasonen. “Mustvalgete hinnangute asemel võiks näituse külastamine tuletada meelde ajataju subjektiivsust ja seda, et aja kulgemise tempo ja tähenduse panevad paika meie enda valikud ja väärtussüsteem.”
#000026
Näitust saab vaadata ka koos giidiga. Esimesed giidituurid toimuvad laupäeval, 22. aprillil kell 11 (eesti keeles) ja 16 (inglise keeles) ning pühapäeval, 23. aprillil kell 12 (vene keeles). Giidituuril osalemiseks tuleb osta näitusepilet, ringkäik kestab umbes tunni.
#000027
Laupäeval, 22. aprillil on kõik huvilised oodatud kohtuma näitusel esindatud kunstnikega. Kohtumine toimub kell 12–15 Tornide väljakul asuvas Loewenschede tornis (tuntud ka kui Asuurkeraamika torn, aadress Kooli 7).
#000028